หลังจากตกไข่ตกขาวของหนูมีเยอะมากกว่าปกติคะมีสีขาวแบบตกขาวทุกครั้งแต่ครั้งนี้มาเยอะมากค่ะ แบบนี้เป็นอาการตกขาวก่อนตั้งครรภ์รึเปล่าคะ
สวัสดีค่ะ ในช่วงไข่ตกนั้น ตกขาวจะมีปริมาณที่มากขึ้น มีลักษณะเป็นมูกใส ยืดๆ คล้ายไข่ขาวดิบช่วงหลังไข่ตก มักไม่มีตกขาว แต่บางคนอาจมีตกขาวออกเหลืองเล็กน้อยได้ ส่วนในช่วงก่อนมีประจำเดือน ตกขาวก็จะกลับมีปริมาณมากขึ้นอีกครั้ง โดยมักจะเป็นสีขาวขุ่นและเหนียวดังนั้น การมีตกขาว จึงขึ้นอยู่กับการเปลี่ยนแปลงของฮอร์โมน และไม่ใช่ลักษณะอาการสำคัญของการตั้งครรภ์แต่อย่างใดสำหรับอาการของการตั้งครรภ์ที่สำคัญคืออาการขาดประจำเดือน หลังจากนั้นประมาณ 2 สัปดาห์ ก็จะเริ่มมีอาการแพ้ท้อง เช่น คลื่นไส้ วิงเวียน เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้น แล้วตามด้วยอาการอื่นๆ ของระยะเริ่มแรก ได้แก่ คัดตึงเต้านม เจ็บบริเวณหัวนม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เป็นต้น